ᱥᱟᱢᱟᱝ ᱥᱤᱧᱚᱛ
ᱥᱟᱢᱟᱝ ᱥᱤᱧᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱴᱚᱴᱷᱟ ᱠᱟᱱᱟ ᱡᱟᱦᱟᱸ ᱨᱮ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱵᱤᱦᱟᱨ,[᱑] ᱡᱷᱟᱨᱠᱷᱚᱸᱰ,[᱒] ᱳᱰᱤᱥᱟ[᱓] ᱟᱨ ᱯᱚᱪᱷᱤᱢ ᱵᱟᱝᱞᱟ[᱔] ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ ᱥᱮᱞᱮᱫ ᱟᱠᱟᱱᱟ ᱾[᱕]
ᱵᱤᱦᱟᱨ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱫᱚ ᱥᱤᱱᱫᱷᱩᱼᱜᱟᱝᱱᱟᱹᱭ ᱴᱟᱺᱰᱤ ᱨᱮ ᱢᱮᱱᱟᱜᱼᱟ ᱾ ᱡᱷᱟᱨᱠᱷᱚᱸᱰ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱵᱩᱨᱩ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱳᱰᱤᱥᱟ ᱫᱚ ᱥᱟᱢᱟᱝ ᱫᱷᱟᱨᱮ ᱟᱨ ᱫᱟᱠᱠᱟᱱ ᱵᱩᱨᱩ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚᱞᱠᱟᱛᱟ ᱫᱚ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱠᱚᱞᱠᱟᱛᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱫᱚ ᱫᱤᱥᱚᱢ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱵᱷᱩᱴᱟᱱ, ᱱᱮᱯᱟᱞ ᱟᱨ ᱠᱚᱧᱮ ᱨᱮ ᱥᱤᱠᱠᱤᱢ ᱯᱚᱱᱚᱛ, ᱯᱟᱪᱮ ᱨᱮ ᱩᱛᱛᱚᱨ ᱯᱨᱚᱫᱮᱥ ᱟᱨ ᱪᱷᱚᱛᱤᱥᱜᱚᱰ ᱯᱚᱱᱚᱛ, ᱮᱛᱚᱢ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱟᱨ ᱥᱟᱢᱟᱝ ᱨᱮ ᱵᱟᱝᱞᱟᱫᱮᱥ ᱫᱤᱥᱚᱢ ᱛᱮ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱮᱛᱚᱢᱼᱥᱟᱢᱟᱝ ᱨᱮ ᱵᱮᱝᱜᱚᱞ ᱫᱚᱨᱭᱟ ᱛᱮᱦᱚᱸ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱧᱮ ᱥᱟᱢᱟᱝ ᱨᱮ ᱱᱮᱨᱨᱚᱣ ᱥᱤᱞᱤᱜᱩᱲᱤ ᱰᱟᱦᱟᱨ ᱦᱚᱛᱮᱛᱮ ᱠᱚᱸᱧᱮᱼᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱮᱭᱟᱭ ᱯᱚᱱᱚᱛ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱱᱟᱜᱟᱢᱥᱟᱯᱲᱟᱣ
ᱥᱮᱪᱮᱫᱥᱟᱯᱲᱟᱣ
ᱱᱟᱞᱚᱱᱫᱟ, ᱯᱩᱥᱯᱟᱜᱤᱨᱤ ᱟᱨ ᱵᱤᱠᱨᱟᱢᱥᱤᱞᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱥᱟᱢᱟᱝ ᱥᱤᱧᱚᱛ ᱨᱮ ᱞᱟᱯᱷᱟᱝ ᱥᱮᱪᱮᱫ ᱧᱩᱛᱩᱢ ᱛᱮ ᱵᱤᱠᱟᱹᱣᱚᱜ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱱᱟᱜᱟᱢ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱯᱟᱹᱦᱤᱞ ᱢᱟᱨᱟᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱢᱩᱫᱽ ᱨᱮ ᱵᱤᱦᱟᱨ ᱨᱮᱭᱟᱜ ᱱᱟᱞᱚᱱᱫᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱟᱦᱮᱸ ᱠᱟᱱᱟ ᱟᱨ ᱟᱨ ᱞᱟᱯᱷᱟᱝ ᱥᱮᱪᱮᱫ ᱞᱟᱹᱜᱤᱫ ᱱᱮᱼᱦᱟᱹᱞᱤ ᱜᱮ ᱰᱩᱱᱰᱷᱟᱹᱣ ᱧᱟᱢ ᱟᱠᱟᱱᱟ ᱳᱰᱤᱥᱟ ᱨᱮᱭᱟᱜ ᱯᱩᱥᱯᱟ ᱜᱤᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱥᱮᱪᱮᱫ ᱨᱮᱭᱟᱜ ᱟᱹᱰᱤ ᱵᱟᱹᱲᱛᱤ ᱵᱚᱱᱚᱫᱚᱞ ᱦᱚᱭ ᱟᱠᱟᱱᱟ ᱾ ᱯᱟᱹᱴᱷᱩᱣᱟᱹ ᱠᱚᱣᱟᱜ ᱡᱟᱹᱨᱩᱲᱚᱜᱼᱟ ᱠᱚ ᱯᱩᱨᱟᱹᱣ ᱞᱟᱹᱜᱤᱫ ᱟᱭᱢᱟ ᱱᱟᱣᱟ ᱱᱟᱣᱟ ᱟᱠᱷᱲᱟ ᱠᱚ ᱛᱮᱭᱟᱨ ᱟᱠᱟᱱᱟ ᱾
ᱥᱚᱦᱨᱤ ᱴᱚᱴᱷᱟᱥᱟᱯᱲᱟᱣ
ᱥᱟᱢᱟᱝ ᱥᱤᱧᱚᱛ ᱨᱮ ᱟᱹᱰᱤ ᱜᱟᱱ ᱢᱟᱨᱮ ᱥᱚᱦᱚᱨ ᱵᱟᱥᱟ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱠᱷᱚᱱ ᱢᱩᱬ ᱛᱟᱦᱮᱸ ᱠᱟᱱᱟ ᱼ ᱯᱟᱴᱞᱤᱯᱩᱛᱨᱟ, ᱵᱟᱬᱜᱚᱲ, ᱛᱟᱢᱨᱚᱞᱤᱯᱛᱟ, ᱪᱚᱸᱯᱟᱯᱩᱨᱤ, ᱪᱚᱸᱫᱽᱨᱚᱠᱮᱛᱩᱜᱚᱲ, ᱫᱚᱸᱛᱚᱯᱩᱨᱟ, ᱜᱚᱣᱲᱟ, ᱠᱚᱴᱚᱠ, ᱥᱤᱥᱩᱯᱟᱞᱜᱚᱲ, ᱛᱚᱥᱞᱤ, ᱜᱟᱭᱟ, ᱡᱟᱣᱜᱚᱰᱟ, ᱯᱚᱸᱰᱩᱣᱟ, ᱨᱟᱡᱟᱯᱩᱨ, ᱚᱥᱩᱨᱜᱚᱲ ᱟᱨ ᱵᱮᱭᱥᱟᱞᱤ ᱾
ᱯᱚᱪᱷᱤᱢ ᱵᱟᱝᱞᱟᱥᱟᱯᱲᱟᱣ
ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚᱞᱠᱟᱛᱟ, ᱑᱙᱑᱑ ᱫᱷᱟᱨᱤᱡ ᱫᱚ ᱵᱽᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ, ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱢᱟᱦᱟᱱᱚᱜᱚᱨ ᱟᱨ ᱠᱟᱹᱣᱰᱤ ᱟᱹᱨᱤ ᱞᱮᱠᱟᱛᱮ ᱠᱮᱴᱮᱡ ᱥᱚᱦᱚᱨ ᱠᱟᱱᱟ ᱟᱨ ᱥᱤᱧᱚᱛ ᱨᱮ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱟᱨ ᱡᱮᱜᱮᱫ ᱨᱮ ᱟᱹᱰᱤ ᱞᱚᱜᱚᱱ ᱵᱟᱲᱦᱟᱜ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱱᱚᱶᱟ ᱠᱚᱢᱮᱨᱥᱤᱭᱟᱞ ᱟᱨ ᱥᱟᱢᱟᱝ ᱟᱨ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱠᱚᱢᱮᱨᱥᱤᱭᱟᱞ ᱨᱟᱡᱽᱜᱟᱲ ᱨᱮᱱᱟᱜ ᱢᱩᱬ ᱛᱟᱞᱢᱟ ᱦᱚᱸ ᱢᱮᱱᱟᱜᱼᱟ ᱾ ᱠᱚᱞᱠᱟᱛᱟ ᱟᱹᱰᱤ ᱞᱚᱜᱚᱱ ᱛᱮ ᱟᱡᱟᱜ ᱟᱡ ᱫᱚ ᱟᱭᱤᱴᱤ ᱟᱨ ᱟᱭᱤᱴᱤᱤᱮᱥ ᱞᱟᱹᱜᱤᱫ ᱛᱮ ᱜᱚᱴᱟ ᱥᱩᱵᱷᱤᱫᱟ ᱠᱷᱚᱱ ᱞᱮᱭᱥ ᱥᱚᱦᱚᱨ ᱵᱮᱱᱟᱣ ᱞᱟᱹᱜᱤᱫ ᱛᱮ ᱞᱚᱜᱚᱱ ᱛᱮ ᱵᱚᱫᱚᱞᱚᱜ ᱠᱟᱱᱟ ᱟᱨ ᱯᱷᱟᱭᱱᱮᱱᱥᱚᱞ ᱟᱣᱩᱴᱥᱚᱨᱥᱤᱝ ᱦᱟᱵᱽ ᱟᱨ ᱥᱮᱴᱮᱞᱟᱭᱤᱴ ᱥᱟᱞᱴ ᱞᱮᱠ ᱟᱨ ᱨᱟᱡᱟᱨᱦᱟᱴᱼᱱᱤᱭᱩ ᱴᱟᱣᱩᱱ ᱫᱚ ᱥᱤᱧᱚᱛ ᱨᱮᱱᱟᱜ ᱟᱭᱤᱴᱤ ᱟᱨ ᱯᱷᱟᱭᱱᱮᱱᱥᱚᱞ ᱵᱩᱢ ᱫᱚ ᱚᱡᱚᱱ ᱠᱟᱛᱮ ᱤᱫᱤ ᱭᱟᱠᱚ ᱾ ᱠᱚᱞᱠᱟᱛᱟ ᱨᱮ ᱟᱹᱰᱤ ᱜᱟᱱ ᱥᱮᱴᱮᱞᱟᱭᱤᱴ ᱦᱚᱸ ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱛᱟᱨᱟ ᱥᱟᱞᱴ ᱞᱮᱠ, ᱨᱟᱡᱟᱨᱦᱟᱴᱼᱱᱤᱭᱩ ᱴᱟᱣᱩᱱ, ᱠᱚᱞᱠᱟᱛᱟ ᱯᱟᱪᱮ ᱡᱮᱡᱟᱹᱛᱤᱭᱟᱹᱨᱤ ᱥᱚᱦᱚᱨ, ᱠᱟᱞᱭᱟᱱᱤ, ᱠᱚᱞᱠᱟᱛᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟ ᱨᱟᱹᱥᱠᱟᱹ ᱥᱚᱦᱚᱨ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾ ᱟᱫᱚ, ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱟᱥᱟᱱᱥᱳᱞ, ᱫᱩᱨᱜᱟᱯᱩᱨ, ᱥᱤᱞᱤᱜᱩᱲᱤ ᱛᱟᱞᱟ ᱛᱮ ᱥᱚᱦᱚᱨ ᱞᱚᱜᱚᱱ ᱛᱮ ᱥᱚᱦᱚᱨᱤ ᱴᱚᱴᱷᱟ ᱵᱟᱲᱦᱟᱜ ᱠᱟᱱᱟ ᱾ ᱯᱚᱪᱷᱤᱢ ᱵᱟᱝᱞᱟ ᱫᱚ ᱥᱤᱧᱚᱛ ᱞᱟᱹᱜᱤᱫ ᱛᱮ ᱮᱴᱟᱜ ᱡᱚᱛᱚ ᱥᱟᱢᱟᱝ ᱯᱚᱱᱚᱛ ᱨᱮ ᱜᱩᱴ ᱰᱚᱢᱮᱥᱴᱤᱠ ᱵᱮᱱᱟᱣ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱜᱚᱲᱚ ᱮᱢᱚᱜᱟᱦ ᱠᱟᱱᱟ ᱟᱨ ᱱᱚᱶᱟ ᱥᱤᱧᱚᱛ ᱨᱮ ᱟᱹᱰᱤ ᱞᱚᱜᱚᱱ ᱛᱮ ᱩᱴᱷᱱᱟᱹᱣᱟᱜ ᱯᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾
ᱯᱚᱪᱷᱤᱢ ᱵᱟᱝᱞᱟ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮ ᱤᱱᱰᱟᱥᱴᱨᱤ ᱟᱨ ᱠᱟᱹᱣᱰᱤ ᱟᱹᱨᱤ ᱵᱮᱯᱟᱨ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱟᱨ ᱱᱤᱭᱟᱹ ᱴᱚᱴᱷᱟ ᱨᱮ ᱢᱮᱱᱟᱜ ᱟᱹᱰᱤ ᱩᱥᱩᱞ ᱥᱠᱟᱭᱞᱟᱭᱤᱱ ᱚᱲᱟᱜ ᱢᱮᱱᱟᱜᱼᱟ ᱟᱨ ᱫᱤᱥᱚᱢ ᱨᱮᱱᱟᱜ ᱟᱹᱰᱤ ᱩᱥᱩᱞ ᱵᱤᱞᱰᱤᱝ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱱᱚᱶᱟ ᱞᱟᱦᱟᱜ ᱥᱤᱧᱚᱛ ᱨᱮᱱᱟᱜ ᱱᱟᱜᱟᱢ ᱨᱮᱱᱟᱜ ᱚᱲᱟᱜ ᱦᱚᱸ ᱢᱮᱱᱟᱜᱼᱟ ᱾
ᱠᱚᱞᱠᱟᱛᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱫᱚ ᱑,᱘᱘᱖.᱖᱗ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱒᱘.᱔᱕ ᱜᱟᱺᱴ ᱢᱤᱞ) ᱨᱮ ᱟᱴᱮᱫ ᱟᱠᱟᱱᱟ[᱖]:᱗ ᱟᱨ ᱒᱐᱑᱑ ᱨᱮᱱᱟᱜ ᱞᱮᱠᱟᱛᱮ ᱓ ᱱᱚᱜᱚᱨ ᱱᱤᱜᱟᱢ (ᱠᱚᱞᱠᱟᱛᱟ ᱱᱚᱜᱚᱨ ᱱᱤᱜᱟᱢ ᱥᱟᱶᱛᱮ), ᱓᱙ ᱞᱚᱠᱟᱞ ᱱᱚᱜᱚᱨ ᱯᱟᱞᱤᱠᱟ ᱟᱨ ᱒᱔ ᱯᱚᱸᱪᱟᱭᱚᱛ ᱠᱩᱢᱩᱴ ᱥᱮᱞᱮᱫ ᱟᱠᱟᱱᱟ ,ᱥᱚᱦᱨᱤ ᱜᱩᱴ ᱫᱚ ᱒᱐᱐᱖ ᱞᱮᱠᱟᱛᱮ ᱗᱒ ᱥᱚᱦᱚᱨ ᱟᱨ ᱕᱒᱗ ᱥᱚᱦᱚᱨ ᱟᱨ ᱟᱹᱛᱩ ᱥᱮᱞᱮᱫ ᱟᱠᱟᱱᱟ ᱾ ᱠᱚᱞᱠᱟᱛᱟ ᱢᱟᱦᱟᱱᱚᱜᱚᱨ ᱨᱮ ᱡᱚᱜᱚᱱᱚᱜᱽᱨᱤ ᱴᱚᱴᱷᱟ ᱚᱞ ᱟᱠᱟᱱ ᱦᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ ᱫᱚ ᱥᱮᱞᱮᱫᱚᱜᱼᱟ : ᱠᱚᱧᱮ ᱒᱔ ᱯᱟᱨᱜᱟᱱᱟ, ᱮᱛᱚᱢ ᱒᱔ ᱯᱟᱨᱜᱟᱱᱟ, ᱦᱟᱵᱽᱲᱟ, ᱦᱩᱜᱽᱞᱤ ᱟᱨ ᱱᱟᱫᱤᱭᱟ ᱾[᱗]:᱑᱕ ᱠᱚᱞᱠᱟᱛᱟ, ᱱᱚᱶᱟ ᱠᱚᱞᱠᱟᱛᱟ ᱱᱚᱜᱚᱨ ᱱᱤᱜᱟᱢ (KMC) ᱨᱮᱱᱟᱜ ᱟᱹᱢᱟᱹᱞᱮᱛ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱚᱥᱟᱨᱵᱤᱥᱟᱨ ᱑᱘᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱑ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾[᱘]
ᱵᱤᱦᱟᱨ ᱟᱨ ᱡᱷᱟᱨᱠᱷᱚᱸᱰᱥᱟᱯᱲᱟᱣ
ᱵᱤᱦᱟᱨ ᱨᱮ ᱯᱟᱴᱱᱟ, ᱵᱷᱟᱜᱚᱞᱯᱩᱨ, ᱫᱚᱨᱵᱷᱚᱝᱜᱟ, ᱢᱩᱡᱚᱯᱷᱚᱨᱯᱩᱨ, ᱜᱟᱭᱟ ᱟᱨ ᱯᱩᱨᱱᱤᱭᱟ ᱞᱟᱹᱠᱛᱤᱭᱟᱱ ᱥᱚᱦᱨᱤ ᱴᱚᱴᱷᱟ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮ ᱢᱩᱬ ᱥᱚᱦᱨᱤ ᱴᱚᱴᱷᱟ ᱨᱮ ᱢᱩᱬ ᱞᱮᱠᱟᱛᱮ ᱨᱟᱺᱪᱤ, ᱡᱟᱢᱥᱮᱫᱽᱯᱩᱨ, ᱵᱚᱠᱟᱨᱚ, ᱫᱮᱣᱜᱷᱚᱨ, ᱦᱟᱡᱟᱨᱤᱵᱟᱜᱽ ᱟᱨ ᱫᱷᱟᱱᱵᱟᱫᱽ ᱞᱮᱠᱟᱱᱟᱜ ᱤᱱᱰᱟᱥᱴᱨᱤᱭᱟᱞ ᱥᱚᱦᱚᱨ ᱨᱮᱱᱟᱜ ᱥᱟᱥᱚᱱᱚᱜ ᱠᱟᱱᱟ ᱾
ᱯᱟᱴᱱᱟ ᱫᱚ ᱵᱤᱦᱟᱨ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ, ᱱᱚᱶᱟ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱥᱚᱦᱚᱨ ᱠᱟᱱᱟ ᱟᱨ ᱥᱟᱢᱟᱝ ᱥᱤᱧᱚᱛ ᱨᱮ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ, ᱤᱱᱰᱟᱥᱴᱨᱤᱭᱟᱞ ᱟᱨ ᱥᱮᱪᱮᱫ ᱛᱟᱞᱢᱟ ᱢᱮᱱᱟᱜᱼᱟ ᱾ ᱯᱟᱴᱱᱟ ᱡᱮᱜᱮᱫ ᱨᱮᱱᱟᱜ ᱟᱹᱰᱤ ᱢᱟᱨᱮ ᱥᱟᱨᱟ ᱞᱮᱛᱟᱨ ᱵᱟᱥᱟ ᱟᱠᱟᱱ ᱴᱷᱟᱶ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱢᱟᱨᱮ ᱯᱟᱴᱱᱟ, ᱡᱟᱦᱟᱸ ᱯᱟᱴᱞᱤᱯᱩᱛᱨᱚ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱦᱚᱨᱭᱚᱸᱠᱟ, ᱱᱚᱸᱫᱟ, ᱢᱳᱭᱨᱭᱚ, ᱥᱩᱸᱜᱽ, ᱜᱩᱯᱴ ᱟᱨ ᱯᱟᱞ ᱵᱷᱤᱛᱤᱨ ᱨᱤᱱᱤᱡ ᱢᱚᱜᱚᱫᱷ ᱥᱚᱢᱟᱨᱟᱡᱽ ᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾
ᱳᱰᱤᱥᱟᱥᱟᱯᱲᱟᱣ
ᱵᱷᱩᱵᱽᱱᱮᱥᱚᱨ ᱫᱚ ᱳᱰᱤᱥᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱮᱴᱟᱜ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱠᱚᱴᱚᱠ, ᱵᱚᱨᱦᱚᱢᱯᱩᱨ, ᱨᱟᱩᱨᱠᱮᱞᱟ, ᱯᱟᱨᱟᱫᱤᱯ, ᱡᱟᱡᱽᱯᱩᱨ, ᱵᱷᱚᱫᱽᱨᱚᱠ, ᱵᱟᱞᱮᱥᱚᱨ, ᱥᱚᱢᱵᱚᱞᱯᱩᱨ ᱟᱨ ᱯᱩᱨᱤ ᱢᱮᱱᱟᱜᱼᱟ ᱾ ᱨᱟᱡᱽᱜᱟᱲ ᱥᱚᱦᱚᱨ ᱨᱮ ᱒᱐᱐᱐ ᱠᱷᱚᱱ ᱰᱮᱦᱮᱨ ᱵᱚᱪᱷᱚᱨ ᱨᱮᱱᱟᱜ ᱢᱤᱫᱴᱟᱹᱝ ᱡᱤᱞᱤᱧ ᱱᱟᱜᱟᱢ ᱠᱟᱱᱟ, ᱱᱚᱶᱟ ᱪᱮᱰᱤ ᱵᱚᱝᱥᱚ ᱠᱷᱚᱱ ᱮᱦᱚᱵ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱢᱮᱱᱟᱜ ᱦᱟᱱᱛᱟᱨᱟ ᱵᱷᱩᱵᱽᱱᱮᱥᱚᱨ ᱥᱩᱨ ᱨᱮ ᱥᱤᱥᱩᱯᱟᱞᱜᱚᱲ ᱫᱚ ᱨᱟᱡᱽᱜᱟᱲ ᱞᱮᱠᱟᱛᱮ ᱫᱚᱦᱚ ᱞᱮᱱᱟ ᱛᱟᱦᱮᱸᱫ ᱾ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ, ᱵᱷᱩᱵᱽᱱᱮᱰᱚᱨ ᱫᱚ ᱵᱷᱮᱡᱟᱨᱼᱵᱷᱮᱡᱟᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ, ᱡᱮᱞᱮᱠᱟ ᱼ ᱛᱚᱥᱟᱞᱤ, ᱠᱚᱞᱤᱝ, ᱱᱚᱜᱽᱨᱤ, ᱱᱚᱜᱚᱨ ᱠᱚᱞᱤᱝ, ᱮᱠᱢᱚᱨᱟ ᱠᱟᱱᱚᱱ, ᱮᱠᱢᱚᱨᱟ ᱴᱚᱴᱷᱟ ᱟᱨ ᱢᱚᱱᱫᱤᱨ ᱢᱟᱞᱤᱱᱤ ᱱᱚᱜᱽᱨᱤ (ᱢᱚᱱᱫᱤᱨᱟᱜ ᱥᱚᱦᱚᱨ) ᱟᱨᱵᱟᱝ ᱥᱤᱧᱚᱛ ᱨᱮᱱᱟᱜ ᱢᱚᱱᱫᱤᱨ ᱥᱚᱦᱚᱨ ᱾ ᱳᱰᱤᱥᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ, ᱵᱷᱩᱵᱽᱱᱮᱥᱚᱨ ᱱᱤᱛᱚᱜ ᱫᱚ ᱱᱚᱶᱟ ᱴᱚᱴᱷᱟ ᱨᱮ ᱠᱟᱹᱣᱰᱤ ᱟᱹᱨᱤ ᱟᱨ ᱫᱷᱚᱨᱢᱤᱠ ᱞᱟᱹᱠᱛᱤᱭᱟᱱ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾
ᱥᱟᱢᱟᱝ ᱥᱤᱧᱚᱛ, ᱢᱩᱬ ᱞᱮᱠᱟᱛᱮ ᱳᱰᱤᱥᱟ ᱟᱨ ᱡᱷᱟᱨᱠᱷᱚᱸᱰ ᱨᱮ ᱠᱤᱥᱟᱹᱬ ᱢᱟᱭᱱᱤᱡᱽ ᱵᱮᱵᱚᱥᱛᱟ ᱢᱮᱱᱟᱜᱼᱟ, ᱚᱠᱚᱭᱟᱜ ᱚᱸᱰᱚᱠᱚᱜ ᱱᱤᱭᱟᱹ ᱵᱟᱱᱟᱨ ᱯᱚᱱᱚᱛ ᱨᱮ ᱠᱟᱹᱣᱰᱤ ᱟᱹᱨᱤ ᱫᱚᱱ ᱦᱮᱡ ᱟᱠᱟᱱᱟ ᱾ ᱳᱰᱤᱥᱟ ᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱰᱤ ᱜᱟᱱ ᱥᱚᱦᱚᱨ ᱨᱮ ᱠᱟᱞᱤᱝᱱᱚᱜᱚᱨ, ᱚᱱᱩᱜᱩᱲ, ᱯᱟᱨᱟᱫᱤᱯ, ᱛᱟᱞᱪᱮᱨ, ᱨᱟᱩᱨᱠᱮᱞᱟ, ᱡᱚᱫᱟ, ᱵᱚᱲᱵᱤᱞ, ᱪᱚᱣᱰᱣᱟᱨ, ᱡᱷᱟᱨᱥᱩᱜᱩᱰᱟ, ᱡᱟᱢᱥᱮᱫᱽᱯᱩᱨ, ᱵᱚᱠᱟᱨᱚ, ᱫᱷᱟᱱᱵᱟᱫᱽ ᱟᱨ ᱨᱟᱺᱪᱤ ᱨᱮ ᱟᱹᱰᱤ ᱜᱟᱱ ᱢᱟᱭᱱᱤᱡᱽ ᱛᱷᱟᱯᱚᱱ ᱤᱱᱰᱟᱥᱴᱨᱤᱭᱟᱞ ᱛᱷᱟᱯᱚᱱ ᱟᱠᱟᱱᱟ ᱾
ᱯᱟᱹᱨᱥᱤᱥᱟᱯᱲᱟᱣ
ᱵᱟᱝᱞᱟ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾[᱙] ᱦᱤᱱᱫᱤ, ᱵᱷᱚᱡᱽᱯᱩᱨᱤ, ᱢᱮᱭᱛᱷᱤᱞᱤ, ᱢᱚᱜᱚᱦᱤ ᱟᱨ ᱩᱨᱫᱩ ᱫᱚ ᱵᱤᱦᱟᱨ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾[᱑᱐] ᱦᱤᱱᱫᱤ, ᱥᱟᱱᱛᱟᱲᱤ, ᱠᱷᱚᱨᱴᱷᱟ ᱟᱨ ᱱᱟᱜᱽᱯᱩᱨᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ; ᱟᱫᱚ, ᱛᱟᱨᱟ ᱟᱹᱫᱤᱵᱟᱹᱥᱤ ᱟᱠᱚᱣᱟᱜ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱾ ᱡᱷᱟᱨᱠᱷᱚᱸᱰ ᱫᱚ ᱟᱸᱜᱤᱠᱟ, ᱵᱟᱝᱞᱟ, ᱵᱷᱚᱡᱽᱯᱩᱨᱤ, ᱦᱳ, ᱠᱷᱟᱲᱤᱭᱟ, ᱠᱩᱨᱩᱠᱷ, ᱠᱷᱚᱨᱴᱷᱟ, ᱠᱩᱲᱢᱟᱞᱤ, ᱢᱚᱜᱚᱦᱤ, ᱢᱮᱭᱛᱷᱤᱞᱤ, ᱢᱩᱱᱰᱟᱨᱤ, ᱱᱟᱜᱽᱯᱩᱨᱤ, ᱩᱰᱤᱭᱟᱹ, ᱥᱟᱱᱛᱟᱲᱤ ᱟᱨ ᱩᱨᱫᱩ ᱫᱚ ᱫᱚᱥᱟᱨ ᱯᱟᱹᱨᱥᱤ ᱨᱮ ᱢᱮᱱᱟᱜᱼᱟ ᱾[᱑᱑][᱑᱒][᱑᱓]ᱩᱰᱤᱭᱟᱹ ᱫᱚ ᱳᱰᱤᱥᱟ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾ ᱩᱰᱤᱭᱟᱹ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱥᱮᱪᱮᱫ ᱯᱟᱹᱨᱥᱤ ᱠᱟᱱᱟ ᱟᱨ ᱛᱩᱨᱩᱭ ᱟᱱᱟᱜ ᱥᱤᱧᱚᱛᱤᱭᱟᱹ ᱯᱟᱹᱨᱥᱤ ᱠᱟᱱᱟ ᱡᱟᱦᱟᱸ ᱫᱚ ᱢᱟᱨᱮ ᱤᱫᱤ ᱛᱮ ᱟᱨ ᱮᱴᱟᱜ ᱯᱟᱹᱨᱥᱤ ᱠᱷᱚᱱ ᱩᱫᱷᱟᱹᱨ ᱵᱟᱝ ᱦᱟᱛᱟᱣ ᱞᱮᱠᱟᱛᱮ ᱢᱤᱫ ᱥᱮᱪᱮᱫ ᱯᱟᱹᱨᱥᱤ ᱠᱚ ᱢᱟᱱᱟᱣᱟ ᱾[᱑᱔][᱑᱕][᱑᱖][᱑᱗][᱑᱘]
ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱛᱤᱛᱮ ᱚᱞ ᱟᱠᱟᱱ ᱢᱤᱥᱚᱱ ᱞᱮᱠᱟᱛᱮ, ᱥᱚᱸᱥᱠᱨᱤᱛ ᱛᱟᱭᱚᱢ, ᱩᱰᱤᱭᱟᱹ ᱛᱮ ᱛᱤᱛᱮ ᱚᱞ ᱟᱠᱟᱱ ᱯᱚᱛᱚᱵ ᱫᱚ ᱫᱚᱥᱟᱨ ᱢᱟᱨᱟᱝ ᱮᱞ ᱠᱟᱱᱟ ᱾ ᱨᱤᱠᱳᱨᱰ ᱞᱮᱠᱟᱛᱮ, ᱳᱰᱤᱭᱟ ᱛᱮ ᱒.᱑᱓ ᱞᱟᱠᱷ ᱛᱤᱛᱮ ᱚᱞ ᱟᱠᱟᱱ ᱯᱚᱱᱚᱵ ᱫᱚ ᱢᱟᱨᱮ ᱱᱟᱜ ᱢᱮᱱᱟᱜᱼᱟ ᱾ ᱛᱟᱹᱞᱠᱟᱹ ᱨᱮ ᱵᱟᱸᱜᱽᱞᱟ ᱫᱚ ᱑᱕᱔᱑᱒ ᱛᱤᱛᱮ ᱚᱞ ᱟᱠᱟᱱ ᱯᱚᱱᱚᱛ ᱫᱚ ᱢᱟᱨᱮ ᱱᱟᱜ ᱥᱟᱶᱛᱮ ᱙ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ [᱑᱙]
ᱱᱚᱣᱟ ᱮᱞᱟᱠᱟ ᱨᱮᱫᱚ ᱨᱚᱨᱚᱲ ᱯᱟᱹᱨᱥᱤ ᱫᱚ ᱤᱱᱰᱚᱼᱟᱨᱭᱟᱱ ᱯᱟᱹᱨᱥᱤ ᱢᱚᱜᱚᱫᱷᱤ ᱯᱨᱟᱠᱨᱤᱛ ᱠᱷᱚᱱ ᱚᱸᱰᱚᱠᱚᱜᱼᱟ, ᱱᱚᱣᱟ ᱢᱟᱨᱮ ᱢᱚᱜᱚᱫᱷ ᱨᱮᱠᱚ ᱨᱚᱲᱟ ᱛᱟᱦᱮᱸᱫ ᱾ ᱩᱰᱤᱭᱟᱹ, ᱳᱰᱨᱟ ᱢᱚᱜᱚᱫᱷ ᱯᱨᱟᱠᱨᱤᱛ ᱠᱷᱚᱱ ᱢᱤᱫ ᱵᱮᱜᱷᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱚᱸᱰᱚᱠᱚᱜᱼᱟ ᱟᱨ ᱙ ᱟᱱᱟᱜ ᱥᱟᱭ ᱥᱮᱨᱢᱟ ᱚᱠᱛᱚ ᱨᱮᱱᱟᱜ ᱥᱩᱨᱥᱩᱯᱩᱨ ᱢᱮᱭᱛᱷᱤᱞᱤ ᱨᱮᱱᱟᱜ ᱜᱚᱴᱟ ᱥᱮᱫ ᱠᱷᱚᱱ ᱚᱸᱰᱚᱠᱚᱜᱼᱟ ᱾
ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱠᱟᱹᱡ ᱮᱞ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱟᱥᱴᱨᱚᱥᱤᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱟᱨ ᱫᱨᱟᱵᱤᱲ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱩᱸᱰᱟᱹ ᱪᱟᱸᱜᱟ ᱠᱷᱚᱱ ᱢᱮᱱᱟᱜᱼᱟ ᱾ ᱟᱥᱴᱨᱚᱼᱮᱥᱤᱭᱟᱭ ᱯᱟᱹᱨᱥᱤ ᱨᱮᱱᱟᱜ ᱢᱩᱬ ᱞᱮᱠᱟᱛᱮ ᱢᱩᱱᱰᱟᱨᱤ, ᱥᱟᱱᱛᱟᱲᱤ ᱟᱨ ᱦᱚ ᱥᱮᱞᱮᱫ ᱢᱮᱱᱟᱜᱼᱟ ᱾ ᱫᱨᱟᱵᱤᱲ ᱯᱟᱹᱨᱥᱤ ᱨᱮ ᱠᱩᱨᱩᱠᱷ, ᱠᱩᱭ ᱟᱨ ᱯᱮᱸᱜᱚ ᱥᱮᱞᱮᱫ ᱢᱮᱱᱟᱜᱼᱟ ᱾
ᱫᱟᱜ ᱦᱚᱭᱥᱟᱯᱲᱟᱣ
ᱫᱷᱚᱨᱚᱢ ᱟᱨ ᱟᱹᱨᱤ ᱪᱟᱹᱞᱤᱥᱟᱯᱲᱟᱣ
ᱮᱱᱮᱡᱥᱟᱯᱲᱟᱣ
ᱥᱮᱨᱮᱧᱥᱟᱯᱲᱟᱣ
ᱡᱟᱦᱟᱡᱽ ᱜᱷᱟᱴᱥᱟᱯᱲᱟᱣ
ᱥᱟᱢᱟᱝ ᱥᱤᱧᱚᱛ ᱨᱮ ᱠᱚᱞᱠᱟᱛᱟ ᱡᱟᱦᱟᱡᱽ ᱜᱷᱟᱴ, ᱯᱟᱨᱟᱫᱤᱯ ᱡᱟᱦᱟᱡᱽ ᱜᱷᱟᱴ, ᱫᱷᱟᱢᱨᱟ ᱡᱟᱦᱟᱡᱽ ᱜᱷᱟᱴ ᱟᱨ ᱦᱟᱞᱫᱤᱭᱟ ᱡᱟᱦᱟᱡᱽ ᱜᱷᱟᱴ ᱔ ᱢᱩᱬ ᱡᱟᱦᱟᱡᱽ ᱜᱷᱟᱴ ᱢᱮᱱᱟᱜᱼᱟ ᱾ ᱠᱩᱞᱯᱤ ᱡᱟᱦᱟᱡᱽ ᱜᱷᱟᱴ, ᱜᱚᱯᱟᱞᱯᱩᱨ ᱡᱟᱦᱟᱡᱽ ᱜᱷᱟᱴ, ᱥᱟᱢᱟᱝ ᱥᱤᱧᱚᱛ ᱨᱮ ᱦᱩᱰᱤᱧ ᱡᱟᱦᱟᱡᱽ ᱜᱷᱟᱴ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ "State Profile". Bihar Government website.
- ↑ Govt. of Jharkhand. "Official Site of Government of Jharkhand, India". Archived from the original on 22 April 2016. Retrieved 25 April 2016.
- ↑ Govt of West Bengal. "Official Site of Government of West Bengal, India". Westbengal.gov.in. Archived from the original on 4 March 2000. Retrieved 15 June 2013.
- ↑ "Odisha Tourism". odishatourism.gov.in. Archived from the original on 23 December 2016. Retrieved 23 December 2016.
- ↑ "Eastern Region - Geological Survey of India". Geological Survey of India, MOI, Government of India. Archived from the original on 24 ᱥᱮᱯᱴᱮᱢᱵᱚᱨ 2015. Retrieved 2 ᱢᱮ 2012.
- ↑ "Introducing KMA" (PDF). Annual Report 2011. Kolkata Metropolitan Development Authority. 2011. Archived from the original (PDF) on 5 June 2013. Retrieved 9 February 2012.
- ↑ Sahdev, Shashi; Verma, Nilima, eds. (2008). "Urban Land price Scenario- Kolkata − 2008" (DOC). Kolkata—an outline. Industry and Economic Planning. Town and Country Planning Organisation, Ministry of Urban Development, Government of India.
- ↑ "007 Kolkata (India)" (PDF). World Association of the Major Metropolises. Archived from the original (PDF) on 8 March 2012. Retrieved 31 August 2007.
- ↑ "Statement 3 : Distribution of 10,000 persons by Language - India, States and Union Territories - 2011" (PDF). census.gov.in. Retrieved 27 August 2019.
- ↑ "Languages of Bihar". census.gov.in. Retrieved 1 September 2019.
- ↑ "Jharkhand gives second language status to Magahi, Angika, Bhojpuri and Maithili". The Avenue Mail. 21 March 2018.
- ↑ "Bedlam & bill rush in Assembly". The Telegraph (in ᱟᱝᱜᱽᱨᱮᱡᱤ). 21 June 2018.
- ↑ "Report of the Commissioner for linguistic minorities: 52nd report (July 2014 to June 2015)" (PDF). Commissioner for Linguistic Minorities, Ministry of Minority Affairs, Government of India. pp. 43–44. Archived from the original (PDF) on 15 ᱱᱚᱵᱷᱮᱢᱵᱚᱨ 2016. Retrieved 16 ᱯᱷᱮᱵᱽᱨᱩᱣᱟᱨᱤ 2016.
- ↑ "Odia gets classical language status". The Hindu. 20 February 2014. Archived from the original on 21 February 2014. Retrieved 20 February 2014.
- ↑ "Odia set to become classical language". Rediff.com. 20 February 2014. Archived from the original on 26 February 2014. Retrieved 20 February 2014.
- ↑ "Cabinet nod for Odia as classical language". Yahoo News. 20 February 2014. Archived from the original on 5 March 2014. Retrieved 20 February 2014.
- ↑ "Decks cleared for Odia to get classical status". The Odisha Sun Times. 20 February 2014. Archived from the original on 20 February 2014. Retrieved 20 February 2014.
- ↑ Swetapadma, Mohapatra (August 2013). Recognition of Classical Status for Odia Language (PDF). Government of Odisha. pp. 92–93. ISSN 0970-8669. Archived from the original (PDF) on 25 February 2014.
- ↑ Chethan Kumari (19 July 2016). "Manuscript mission: Tibetan beats all but three Indian languages". The Times of India. Archived from the original on 30 October 2017. Retrieved 19 April 2018.
ᱵᱟᱦᱨᱮ ᱡᱚᱱᱚᱲᱥᱟᱯᱲᱟᱣ
- Eastern India ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ
- Media related to ᱥᱟᱢᱟᱝ ᱥᱤᱧᱚᱛ at Wikimedia Commons
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn sat_Olck sat_Olck eng_Latn